આજે એ વાત પર વિચાર કરતા એમ લાગે છે કે અમારા જેવા વાચકો માટે હરકિસન મહેતા કે સ્ટીગ લાર્સન એક વ્યક્તિ કરતા પણ વધુ નવલકથાકાર હતા. અમે તેમને મળ્યા તો નહોતા માટે તેઓ કેવા છે તેની ખાસ ખબર નહોતી. સાચી રીતે અમે તેમના નહિ તેમના સર્જનના ચાહકો હતાં. તેમના જવાથી એમ લાગતું હતું કે હવે તેમના જેવી રસપ્રદ નવલક્થાઓ કોણ લખશે? એમણે સર્જેલી તુલસી કે લિસબેથ સેલાન્ડર હવે કોણ સર્જશે? વાચક અને લેખક વચ્ચેનો સંબંધ ઘણીવાર લેખકે સર્જેલા પાત્રો થકી હોય છે તે આ લેખકોએ સમજાવી આપ્યું.